ຈີນ ມີຄວາມໝັ້ນໃຈໃນການຄວບຄຸມພະຍາດໂຄວິດ-19 ໃນງານກິລາ ໂອລິມປິກລະດູໜາວປັກກິ່ງ ໄດ້ຕາມເວລາກຳນົດ
ຕາມຂ່າວຈາກ CRI ລາຍງານຫວ່າງມໍ່ໆມານີ້, ທ່ານ ສີຈິ້ນຜິງ ເລຂາທິ ການໃຫຍ່ຄະນະກຳມະການສູນກາງພັກກອມມູນິດຈີນ ໄດ້ໄປສຳຫລວດ ວຽກງານການກະກຽມຄວາມພ້ອມງານກິລາໂອລິມປິກລະດູໜາວປັກກິ່ງ ແລະ ງານກິລາໂອລິມປິກຄົນພິການລະດູໜາວປັກກິ່ງ 2022 ຢູ່ນະຄອນ ຫລວງປັກກິ່ງ ໂດຍທ່ານໄດ້ເນັ້ນໜັກວ່າ: ຜ່ານຄວາມພະຍາຍາມເປັນເວລາ ຫລາຍປີ ວຽກງານການກະກຽມຕ່າງໆໄດ້ສຳເລັດໂດຍພື້ນຖານ, ຈີນ ມີຄວາມໝັ້ນໃຈ ແລະຄວາມສາມາດຈະຈັດງານກິລາໂອລິມປິກ ທີ່ໜ້າຊົມ, ດີເດັ່ນ ແລະບໍ່ທຳມະດາ.
ປັດຈຸບັນ, ພະຍາດໂຄວິດ-19 ຍັງແພ່ລະບາດຢູ່ທົ່ວໂລກຢ່າງຮ້າຍແຮງ, ເຊື້ອພະຍາດໂຄວິດ-19 ສາຍພັນເດວຕາ ແລະ ສາຍພັນໂອມິຄຣອນ ໄດ້ແພ່ ລະບາດໃນທົ່ວໂລກຢ່າງວ່ອງໄວໄດ້ເຕືອນໄພໃຫ້ປະເທດຕ່າງໆໃນໂລກ ທັງໄດ້ ເຮັດໃຫ້ການແຂ່ງຂັນກິລາຂະໜາດໃຫຍ່ຂອງສາກົນ ຫລາຍແຫ່ງບໍ່ສາມາດ ດຳເນີນໄດ້ເປັນປົກກະຕິ. ໃນຂະນະດຽວກັນນີ້, ຢູ່ປະເທດຈີນ ຫລາຍແຫ່ງກໍ່ ໄດ້ເກີດມີກໍລະນີທີ່ມີຜູ້ຕິດເຊື້ອເປັນຈຸ້ມ ໃນໄລຍະຈັດງານກິລາໂອລິມປິກລະ ດູໜາວປັກກິ່ງ ຈະມີເຈົ້າໜ້າທີ່ລັດຖະບານ ແລະ ຄະນະນັກກິລາເດີນທາງ ມາປະເທດຈີນ ຢ່າງຫລວງຫລາຍ ເຊິ່ງຈະເປັນສິ່ງທ້າທາຍອັນໃຫຍ່ຫລວງ ສຳລັບວຽກງານປ້ອງກັນ ແລະ ຄວບຄຸມການແພ່ລະບາດຂອງພະຍາດ ໂຄວິດ-19 ຢ່າງແນ່ນອນ.
ຈີນ ເຄີຍໃຫ້ຄຳໝັ້ນສັນຍາທີ່ຈິງຈັງວ່າຈະຈັດງານກິລາໂອລິມປິກລະດູ ໜາວ ຄັ້ງໜຶ່ງທີ່ງ່າຍດາຍ, ປອດໄພ ແລະ ໜ້າຊົມໃຫ້ແກ່ທົ່ວໂລກ. ໃນນັ້ນ ຄວາມປອດໄພແມ່ນສິ່ງສຳຄັນທີ່ສຸດ, ຄວາມປອດໄພກໍແມ່ນຖືເອົາການ ປ້ອງກັນ ແລະ ຄວບຄຸມການແພ່ລະບາດຂອງພະຍາດໂຄວິດ-19 ເປັນວຽກ ງານສຳຄັນທີ່ສຸດ ເພື່ອຮັບປະກັນສຸຂະພາບຂອງຝ່າຍຕ່າງໆທີ່ເດີນທາງມາ ເຂົ້າຮ່ວມການແຂ່ງຂັນ. ສະນັ້ນຈຶ່ງສາມາດເວົ້າໄດ້ວ່າບໍ່ມີຄວາມປອດໄພ ໃນການປ້ອງກັນ ແລະ ຄວບຄຸມການແພ່ລະບາດຂອງພະຍາດໂຄວິດ-19 ກໍ່ບໍ່ສາມາດຈັດງານກິລາໂອລິມປິກລະດູໜາວໃຫ້ສຳເລັດໄດ້.
ດັ່ງນັ້ນ, ຄະນະກຳມະການຈັດງານກິລາໂອລິມປິກລະດູໜາວປັກກິ່ງ ຈຶ່ງໄດ້ວາງແຜນວຽກງານການປ້ອງກັນ ແລະ ຄວບຄຸມການແພ່ລະບາດ ຂອງພະຍາດໂຄວິດ-19 ຢ່າງຄົບຖ້ວນ, ໄດ້ຮ່ວມກັນກັບຄະນະກຳມະການ ໂອລິມປິກສາກົນ ແລະ ຄະນະກຳມະການໂອລິມປິກຄົນພິການສາກົນ ພິມປຶ້ມຄູ່ມືປ້ອງກັນພະຍາດໂຄວິດ-19 ສອງສະບັບ, ໃນປຶ້ມຄູ່ມືໄດ້ກຳນົດ 6 ຫລັກການພື້ນຖານຄື: ຍຶດໝັ້ນການຈັດການແຂ່ງຂັນຢ່າງງ່າຍດາຍ, ປ້ອງ ກັນ ແລະຄວບຄຸມການແພ່ລະບາດຂອງພະຍາດໂຄວິດ-19 ແຕ່ຫົວທີ, ສັກວັກຊີນ, ຄຸ້ມຄອງຜູ້ເຂົ້າຮ່ວມງານກິລາໂອລິມປິກລະດູໜາວປັກກິ່ງ ແບບວົງປິດ, ແກ້ໄຂບັນຫາໃນກໍລະນີພົບຜູ້ຕິດພະຍາດຢ່າງມີປະສິດທິຜົນ, ປ້ອງກັນ ແລະ ຄວບຄຸມພະຍາດແບບກວມລວມ. ເຖິງວ່າວຽກງານປ້ອງ ກັນ ແລະ ຄວບຄຸມການແພ່ລະບາດຂອງພະຍາດໂຄວິດ-19 ໃນການແຂ່ງ ຂັນມະຫາກຳກິລາຂະໜາດໃຫຍ່ຂອງສາກົນ ແມ່ນບັນຫາຫຍຸ້ງຍາກລະດັບ ໂລກກໍຕາມ, ແຕ່ວ່າ ປະເທດຈີນ ແມ່ນໜຶ່ງໃນປະເທດທີ່ສາມາດປ້ອງກັນ ແລະ ຄວບຄຸມພະຍາດໂຄວິດ-19 ໄດ້ດີທີ່ສຸດ, ມີບົດຮຽນປ້ອງກັນ ແລະ ຄວບຄຸມການແພ່ລະບາດຂອງພະຍາດໂຄວິດ-19 ຢ່າງອຸດົມສົມບູນ, ເຊື່ອ ວ່າງານກິລາໂອລິມປິກລະດູໜາວຄັ້ງນີ້ຈະກາຍເປັນແບບຢ່າງຄັ້ງໜຶ່ງໃນ ການຈັດງານກິລາໂອລິມປິກຢ່າງປອດໄພ.
ມາດຕະການປ້ອງກັນ ແລະ ຄວບຄຸມການແພ່ລະບາດຂອງພະຍາດ ໂຄວິດ-19 ສຳລັບງານກິລາໂອລິມປິກລະດູໜາວປັກກິ່ງ ໄດ້ຮັບຄວາມ ເຫັນດີເຫັນພ້ອມຈາກອົງການອະນາໄມໂລກ ຫລື WHO. ໃນກອງປະຊຸມ ຖະແຫລງຂ່າວ ທີ່ຈັດຂຶ້ນໃນວັນທີ 6 ມັງກອນ 2022 ນີ້, ທ່ານໄມເຄີີນ ໄຣອັນ ຫົວໜ້າບໍລິຫານງານສະພາບສຸກເສີນຂອງ WHO ກ່າວວ່າ: ຍ້ອນວ່າຈີນ ໄດ້ປະຕິບັດມາດຕະການປ້ອງກັນ ແລະ ຄວບຄຸມການແພ່ລະບາດຂອງພະ ຍາດຢ່າງເຂັ້ມງວດ ແລະ ແຂງແຮງ, WHO ເຫັນວ່າໃນໄລຍະຈັດງານກິລາ ໂອລິມປິກລະດູໜາວປັກກິ່ງ ແລະ ງານກິລາໂອລິມປິກຄົນພິການລະດູ ໜາວປັກກິ່ງ, ຈະບໍ່ເກີດຄວາມສ່ຽງທີ່ພະຍາດໂຄວິດ-19 ຈະແພ່ລະບາດ.
ໂດຍແນ່ໃສ່ຄຳຖາມຂອງນັກຂ່າວທີ່ວ່າ: ໂດຍພິຈາລະນາເຖິງເຊື້ອພະຍາດ ໂຄວິດ-19 ສາຍພັນໂອມິຄຣອນ ທີ່ແພ່ລະບາດຢ່າງຮ້າຍແຮງໃນປັດຈຸບັນ, ງານກິລາໂອລິມປິກລະດູໜາວຍັງຈະຈັດຂຶ້ນຫລືບໍ່?” ໃນໂອກາດໃຫ້ສຳພາດ ຕໍ່ນັກຂ່າວ, ທ່ານ ໂທມັສ ບັກສ໌ ປະທານຄະນະກຳມະການໂອລິມປິກສາກົນ ກ່າວວ່າ: ງານກິລາໂອລິມປິກລະດູໜາວປັກກິ່ງ ຈະຈັດຂຶ້ນຕາມເວລາກຳ ນົດ. ທ່ານຍັງກ່າວຕື່ມວ່າ: ຄົນທັງຫລາຍໄດ້ເຫັນປະສິດທິຜົນຂອງມາດຕະ ການປ້ອງກັນ ແລະ ຄວບຄຸມພະຍາດໂຄວິດ-19 ຂອງປະເທດຈີນ ມາຫລາຍ ເທື່ອແລ້ວ, ຈີນ ປະຕິບັດມາດຕະການກຳຈັດເຊື້ອພະຍາດໂຄວິດ-19 ໃຫ້ ເຫລືອເປັນສູນທີ່ເຂັ້ມງວດທີ່ສຸດ, ຈະສາມາດສະກັດກັ້ນການແພ່ລະບາດ ຂອງພະຍາດໂຄວິດ-19 ຢູ່ພາກພື້ນໄດ້ໂດຍໄວ.
ໃນສະພາບການທີ່ທົ່ວໂລກເກີດມີການປ່ຽນແປງຢ່າງໃຫຍ່ຫລວງທີ່ບໍ່ ເຄີຍມີມາກ່ອນໃນຮອບຮ້ອຍປີບວກກັບການແພ່ລະບາດຂອງພະຍາດໂຄ ວິດ-19, ແຕ່ ຈີນ ຈະຈັດງານກິລາໂອລິມປິກລະດູໜາວປັກກິ່ງ ຕາມເວ ລາກຳນົດເຊິ່ງໄດ້ສະແດງໃຫ້ເຫັນເຖິງຄວາມໝັ້ນໃຈ ແລະ ຄວາມສາມາດ ຂອງຈີນ, ທັງຈະກາຍເປັນໂອກາດສຳຄັນທີ່ຈີນ ຈະສາມັກຄີ ແລະ ຮ່ວມມື ກັບທົ່ວໂລກເພື່ອຮ່ວມກັນຮັບມືກັບສິ່ງທ້າທາຍຂອງໂລກ.